OpenLLM-France/wikimedia huggingface dataset:
# Hisonotus laevior

Hisonotus laevior és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: conca del riu Jacuí.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Cope, E. D. 1894. On the fishes obtained by the Naturalist Expedition in Rio Grande do Sul. Proc. Am. Philos. Soc. v. 33: 84-108, Pls. 4-9.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kanchipuram

Kanchipuram, Kanchi, o Kancheepuram (abans Conjeeveram, versió anglesa del nom) és una ciutat i municipalitat de l'Índia, a Tamil Nadu, capital del districte de Kanchipuram, a la riba del riu Palar. La ciutat és famosa pels seus nombrosos temples (se la coneix com a "Ciutat dels 1000 temples"). la població al cens del 2001 era de 152.984 habitants (1901: 46.164). Entre el segle iii i el segle ix fou la capital del regne dels pallaves. El peregrí xinès Hiuen Tsiang la va visitar al segle vii. Després va passar als Cola (segles X a XIII) i fou capital del Tondamandalam, fins que el 1310 foren enderrocats pels musulmans; va passar aviat a Vijayanagar i el 1646 la van conquerir els musulmans de Golconda i fou un feu maratha després de 1677; va passar als mogols (1687) i va restar a les seves mans (o més aviat dels governadors) fins que la va conquerir Robert Clive el 1752 durant la lluita contra els francesos. En un contraatac d'aquestos el 1757 la ciutat fou incendiada; el 1758 els anglesos es van retirar quan els francesos amenaçaven Madras, però hi van tornar molt poc després. Fou objecte d'alguns combats en els següents anys. El 1866 es va crear la municipalitat.

## Llista de temples

Temples vaixnavites:
* Varadharaja Perumal
* Ashtabujakaram - Sri Adhikesava Perumal
* Tiruvekkaa - Sri Yathothkari
* Tiruththanka - Sri Deepa prakasa Perumal
* Tiruvelukkai - Sri Azhagiya Singar
* Tirukalvanoor - Sri Adi Varaha Swami
* Tiru oorakam - Sri Ulaganatha Swami
* Tiru neeragam - Sri Jagadeeshwarar
* Tiru kaaragam - Sri Karunagara Perumal
* Tirukaarvaanam - Sri Tirukaarvarnar
* Tiru paramechura vinnagaram - Sri Vaikunda Perumal
* Tiru pavala vannam - Sri Pavala Vanar
* Tiru paadagam - Sri Pandava Thoodar
* Tiru nilaaththingal thundam - Sri Nilathingal Thundathan Perumal
* Tirupputkuzhi - Sri Vijaya Raghava Perumal
* Parithiyur - Kalyana Varadharaja Perumal
* Neervalur - Sri veetrirunda Lakshmi Narayana Perumal
* Sri Aadhi Kesava Perumal a Kooran [a uns 9km)
Temples de Siva:
* Kailasnatha
* Ekambareswarar
* Kachi Metrali
* Onakanthan Tali
* Kachi Anekatangapadam
* Kachi Nerikkaaraikkadu
* Kuranganilmuttam
* Tiru Maakaral
* Tiruvothur
* Panankattur
* Sangupani Vinayakar
* Vazhakarutheeswarar
* Thirumetrali
* Satyanadeeswara o Budhan
* Adhi Kamakshi
* Kanaka Durga, Koneri Kuppam
Temple janista:
* Thiruparruthikundram

## Enllaços externs

* Kanchipuram - Lloc web oficial
# Monja alanegra

La monja alanegra (Heteroxolmis dominicana) és una espècie d'ocell de la família de les tirànids.
La hi pot trobar a l'Argentina, Brasil, Uruguai, i possiblement també al Paraguai. El seu hàbitat natural són els pasturatges tropicals o subtropicals secs, humits o inundats, i terres arables. Està amenaçada per destrucció d'hàbitat.

## Referències

* ↑ «Monja alanegra». Cercaterm. TERMCAT, Centre de Terminologia. Rev. 20/01/2023(català)
# Derek Kevan

Derek Kevan (Ripon, 6 de març de 1935 - Birmingham, 4 de gener de 2013) fou un futbolista anglès de les dècades de 1950 i 1960.
Fou 14 cops internacional amb la selecció de futbol d'Anglaterra amb la qual participà a la Copa del Món de Futbol de 1958 i a la Copa del Món de Futbol de 1962.
Pel que fa a clubs, defensà els colors de West Bromwich Albion FC, i Manchester City FC.

## Referències

* ↑ Sky Sports Football Yearbook 2016-2017. Chatham: Headline, 2016. ISBN 978-1-4722-3395-0.
* ↑ Freddi, Cris. Complete Book of the World Cup 2006. Singapore: HarperSport, 2006, p. 86–87. ISBN 978-0-00-722916-1.
* ↑ «Wed 26 Mar 1958 English Football League 4 SFL 1». www.londonhearts.com. London Hearts Supporters' Club. [Consulta: 2 març 2014].
* ↑ Derek Kevan Fitxa i estadístiques a la FIFA
* ↑ Englandstats.com profile
* ↑ Our Favourite Players – Final List
* ↑ «English League Leading Goalscorers 1889–2007». RSSSF, 14-06-2007. Arxivat de l'original el 28 juny 2011. [Consulta: 2 setembre 2007].
* ↑ Derek Kevan Stats at neilbrown.com
* ↑ Derek Kevan a National-Football-Teams.com (anglès)
# Hrabovec nad Laborcom

Hrabovec nad Laborcom és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1463.
# Xavier Guitart

«Xavier Guitart» té aquests significats:
* Xavier Guitart i Domènech (Lloret de Mar, 1948) advocat, gestor públic i polític català.
* Xavier Guitart i Cano (Camprodon, 1982) polític català
* Xavier Guitart, arquitecte català
# Kandabàrovo

Kandabàrovo - Кандабарово (rus) - és un poble (un khútor) de l'óblast de Bélgorod, a Rússia. El 2010 tenia 95 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Missió d'Observació de les Nacions Unides a Sierra Leone

La Missió d'Observació de les Nacions Unides a Sierra Leone (UNOMSIL) va ser una missió de pau de l'ONU establerta a la Resolució 1181 que va durar del 13 de juliol de 1998 fins al 22 d'octubre de 1999. Va ser una observació militar pura que va precedir la Missió de les Nacions Unides a Sierra Leone (UNAMSIL).
El cost d'aquesta operació va ascendir a 12,9 milions de dòlars EUA, però el secretari general de l'ONU el va augmentar a 40,7 milions. El juliol de 1998 es van autoritzar 70 observadors militars (amb efectivitat el 41 de novembre de 1998) i es van incrementar fins a 210 a l'agost de 1999 (efectivament, 192 més 15 homes militars a l'octubre de 1999). Els observadors ereen 15 assistents mèdics, cinc policies civils i 30 treballadors locals i internacionals.
La UNOMSIL va ser comandada pel general de brigada Subhash C. Joshi de l'Índia. El Representant Especial del Secretari General fou l'ugandès Francis G. Okello.

## Referències

* ↑ Resolució 1181 del Consell de Seguretat
* ↑ UNOMSIL
* ↑ Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 318.
* ↑ Francis G. Okelo appointed as UN Secretary-General's Special Envoy for Sierra Leone, reliefweb.int
# Eleccions municipals de 2019 a Mont-roig del Camp

Les eleccions municipals de 2019 a Mont-roig del Camp van ser unes eleccions locals que es van celebrar el diumenge 26 de maig de 2019 a Mont-roig del Camp, al Baix Camp, com a part de les eleccions municipals espanyoles. Es van triar els 17 regidors de l'Ajuntament de Mont-roig del Camp.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és en l'àmbit municipal i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Mont-roig del Camp, en tenir 7.784 persones censades, l'hi correspon 17 regidors.

## Candidatures

El 30 d'abril del mateix any, la Junta Electoral de Zona de Reus va proclamar les vuit candidatures del municipi de Mont-roig del Camp en el Butlletí Oficial de la Província de Tarragona.
* Partit dels Socialistes de Catalunya-Candidatura de Progrés (PSC-CP)
* Junts per Mont-Roig Miami (JUNTS)
* Esquerra Republicana de Catalunya-Moviment d'Esquerres-Acord Municipal (ERC-MES-AM)
* Ara Mont-roig Miami-Verds per Mes (AMM – VX+)
* Ciutadans-Partido de la Ciudadanía (Cs)
* Plataforma Impulso Miami-Mont Roig (IMM)
* Partit Popular (PP)
* Assemblea per Tarragona - Mont-Roig del Camp (A per TGN)

## Jornada electoral
### Constitució de les meses

En aquell moment, Mont-roig del Camp tenia una població d'11.809 habitants, dels quals 7.784 persones van ser cridades a votar a una de les urnes de les 14 meses que es van constituir al municipi.

### Participació

La participació en aquestes eleccions va ser de 62,1%, el qual cosa implica que un total de 4.832 ciutadans del municipi van decidir exercir el seu dret a vot. Comparant aquesta participació amb la mitjana catalana, Mont-roig del Camp ha registrat una xifra pràcticament idèntica, situant-se en 2,7 punts percentuals per sota.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Mont-roig del Camp |
| Participació (14h) | 35,8% ( 1,6%) |
| Participació (18h) | 50,0% ( 3,3%) |
| Participació (20h) | 62,1% ( 6,7%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Eleccions municipals 2019 | Eleccions». Diputació de Barcelona, 21-09-2019. [Consulta: 31 maig 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# Decatró

Un decatró és una vàlvula termoiònica que funciona com a comptador d'impulsos.
Consta de deu ànodes que són les sortides del tub. A part, té dos grups de deu ànodes, els de cada grup interconnectats entre si de manera que a l'exterior hi surten dues potes, que són els senyals de comptatge. Aplicant-los consecutivament un impuls positiu, s'avança o retrocedeix el comptatge.

## Funcionament

El Decatró conté gas a baixa pressió, que s'ionitza quan els ànodes estan a una tensió positiva suficient. Aquest núvol de gas ionitzat crea un camí de baixa resistència a un dels ànodes. El tub queda en aquest estat fins que s'apliqui un impuls més positiu a un elèctrode de comptatge. En aquest moment, la ionització es desplaça a l'ànode auxiliar més proper (vegeu figura). Un segon impuls positiu a l'altre ànode auxiliar fa avançar la ionització. Quan l'impuls desapareix, el núvol ionitzat passa al següent ànode, completant un comptatge.
També hi ha models amb un sol grup d'ànodes auxiliars que només permeten el comptatge unidireccional. En aquest tipus, és la geometria del tub la que evita que el núvol ionitzat retrocedeixi cap a l'ànode d'on va partir abans de l'impuls de comptatge.

## Vegeu també

* Tub de buit
# Hypericum tortuosum

Hypericum tortuosum és un arbust endèmic de l'illa de Socotora (Iemen) que pertany a la secció Triadenioides. Aquesta espècie forma part d'un llinatge, la distribució del qual s'estén des de l'est d'Àfrica fins a la regió macaronèsica.

## Referències

Jardí Botànic de Madrid
# Xavier Guitart i Cano

Xavier Guitart i Cano (Camprodon, 1982) és un polític català, delegat del Govern de la Generalitat a Girona des de 2024 i Alcalde de Camprodon des de 2019.
Va estudiar un cicle formatiu en Grau Superior d’Electrònica i Mecànica a l’institut Abat Oliba de Ripoll.
El 2011 va esdevenir regidor a l'Ajuntament de Camprodon. A les eleccions municipals de 2019 fou investit alcalde, càrrec que repetiria a les eleccions municipals de 2023. El setembre de 2024 fou nomenat delegat del Govern de la Generalitat a Girona, en substitució d'Anna Torrentà.
Forma part de l'executiva de la Federació de Municipis de Catalunya i el 2023 fou escollit Representant del Consell d’alcaldes i alcaldesses del Ripollès per unanimitat.

## Referències

* ↑ «Xavier Guitart, nou delegat del Govern de la Generalitat a Girona». [Consulta: 22 setembre 2024].
* 1 2 ACN, Gerard Artigas /. «L'alcalde de Camprodon, Xavier Guitart, nou delegat del Govern a Girona» (en castellà), 03-09-2024. [Consulta: 22 setembre 2024].
* ↑ «L’alcalde de Camprodon, Xavier Guitart, nou delegat de la Generalitat a Girona». [Consulta: 22 setembre 2024].
* ↑ «Xavier Guitart opta a la reelecció a Camprodon» (en catalan), 22-09-2024. [Consulta: 22 setembre 2024].
* ↑ Mayà, Núria. «Xavier Guitart, nou president del Consell d’alcaldes i alcaldesses del Ripollès», 13-09-2023. [Consulta: 22 setembre 2024].
# Kanda (Tòquio)

Kanda (japonès: 神田) és un barri del districte de Chiyoda, Tòquio. Anteriorment i fins al 1947 també va ser un districte de la ciutat de Tòquio. Juntament amb Nihonbashi i Kyobashi, forma el nucli de Shitamachi, el centre original d'Edo-Tòquio abans del desenvolupament de nous centres secundaris com ara Shinjuku i Shibuya.

## Referències

* ↑ Kokushi Daijiten (en japonès). Volum 4. 1983, p. 842.
# Abu-l-Hajjaj Yússuf

Abu-l-Hajjaj Yússuf ibn Abd-Al·lah ibn Sad ibn Mardanix o, més senzillament, Abu-l-Hajjaj Yússuf fou governador de Balànsiya de 1146 a 1186
Germà de Muhàmmad ibn Mardanix, el Rei Llop que havia dominat l'emirat de Mursiyya, fou nomenat pel seu germà com a governador de Balànsiya, càrrec en què estigué des de 1146 fins a 1186. El Rei Llop era un bon guerrer, però massa dilapidador, i exigia massa tributs als seus vassalls, de manera que el seu germà Abu-l-Hajjaj Yússuf lliurà finalment l'emirat de Balànsiya als almohades el 1171, i continuà ell mateix com a governador fins a la seua mort el 1186.
Aprofitant la inestabilitat que havia causat la mort del Rei Llop, els cristians intentaren conquerir Balànsiya. Alfons el Cast conquistà el territori on fundà Terol el 1171, a 150 km de València riu Túria amunt, i feu una incursió a la ciutat de València el 1172, davant la qual Abu-l-Hajjaj Yússuf, que governava sotmès a l'emperador almohade, li oferí duplicar el tribut que el seu germà li havia estat pagant als reis d'Aragó i Catalunya mentre vivia. Alfons el Cast acceptà el tribut i gràcies a això Abu-l-Hajjaj Yússuf pogué mantenir Balànsiya fins a la seua mort.

## Bibliografia consultada

* Sanchis Guarner, Manuel. La ciutat de València. València, Ajuntament de València, Segona edició, 1989 [primera, 1972]. ISBN 84-500-4834-6.
* Sanchis Guarner, Manuel. Història del País Valencià (volum I, secció: Època Musulmana). Barcelona, Edicions 62, 1988. ISBN 84-297-2882-1 (volum I).

## Vegeu també

* Emirat de Balànsiya
* Balànsiya
# Eleccions regionals de la Vall d'Aosta de 1949

Les primeres eleccions del Conseil de la Vallée / Consiglio Regionale de la Vall d'Aosta se celebraren el 24 d'abril de 1949.
Es va elegir mitjançant un sistema electoral majoritari, que preveia l'assignació del 80% dels 35 escons (uns 28) a la llista que haguessin obtingut el major nombre de vot, i el restant 20% (uns 7) a la segona llista, excloent-ne les altres.

## Resultats electorals

← Eleccions regionals de la Vall d'Aosta, 1949 → :
| Partits | vots | (%) | escons |
| Union Valdôtaine (UV) - Democràcia Cristiana Italiana (DC) | 17.118 | 43,58% | 28 |
| Bloc Socialista Progressista "Vallée d'Aoste" (PCI - PSI) | 13.034 | 33,18% | 7 |
| Reagrupament Regional "Vallée d'Aoste" | 6.533 | 16,63% | 0 |
| Grup Democràtic Italià | 2.598 | 6,61% | 0 |
| Total | 39.283 | 100,00 | 35 |
Fontsi: Ministero dell'Interno, ISTAT, Istituto Cattaneo, Consell Regional de la Vall d'Aosta

## Vegeu també

* Presidents de la Vall d'Aosta
# Decatur (Alabama)

Decatur és una població dels Estats Units a l'estat d'Alabama. Segons el cens del 2006 tenia 55.778 habitants.

## Demografia

Segons el cens del 2000, Decatur tenia 53.929 habitants, 21.824 habitatges, i 14.753 famílies. La densitat de població era de 389,9 habitants/km².
Dels 21.824 habitatges en un 31,8% hi vivien nens de menys de 18 anys, en un 50,7% hi vivien parelles casades, en un 13,4% dones solteres, i en un 32,4% no eren unitats familiars. En el 28,9% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,4% tenia menys de 18 anys, un 8,8% entre 18 i 24, un 29,6% entre 25 i 44, un 23,1% de 45 a 60 i un 13,1% 65 anys o més.
L'edat mediana era de 36 anys. Per cada 100 dones hi havia 92,4 homes. Per cada 100 dones de 18 o més anys hi havia 89,5 homes.
La renda mediana per habitatge era de 37.192 $ i la renda mediana per família de 47.574 $. Els homes tenien una renda mediana de 37.108 $ mentre que les dones 22.471 $. La renda per capita de la població era de 20.431 $. Aproximadament l'11,9% de les famílies i el 14,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Vegeu també

* Batalla de Decatur.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Hypselobarbus micropogon

Hypselobarbus micropogon és una espècie de peix cipriniforme de la família dels ciprínids.

## Morfologia

Els mascles poden assolir els 90 cm de longitud total.

## Distribució geogràfica

Es troba a Karnataka (Índia).

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yahya ibn Khàlid

Yahya ibn Khàlid al-Barmakí (àrab: يحيى بن خالد البرمكي, Yaḥyà ibn Ḫālid al-Barmakī) (mort 803) fou visir del califa abbàssida Harun ar-Raixid. Fou el primer barmàquida que va portar el títol de visir.
Havia ajudat el seu pare Khàlid ibn Bàrmak en els seus diversos càrrecs de govern i el 775 fou nomenat governador de l'Azerbaidjan. El 778 va esdevenir tutor del príncep Harun en lloc d'Aban ibn Sadaka, i amb el príncep va participar en l'expedició de Samalu a territori romà d'Orient. Poc després Harun fou nomenat governador de les províncies occidentals, Azerbaidjan i Armènia, que foren administrades per Yahya.
A la mort d'al-Mahdí (775-785), el seu fill i successor, al-Hadi (785-786), li fou hostil i l'acusà de donar suport a Harun en contra seva. Fou empresonat i anava a ser executat la mateixa nit que al-Hadi va morir, potser enverinat per la reina mare al-Khayzuran, que donava suport a Harun. Aquest fou proclamat califa i va cridar Yahya, al qual va nomenar visir o wazir. Va ser ajudat pels seus dos fills, al-Fadl ibn Yahya i Jàfar ibn Yahya.
Va exercir durant disset anys (786 a 803), durant els quals fou el cap de l'administració, tot dominant tots els departaments. Abans del 797 va deixar temporalment el segell de govern al seu fill Jàfar, però el va recuperar més tard; el 797 va fer una viatge a la Meca i va deixar el segell al seu fill al-Fadl i més tard a Jàfar per segon cop, però a la tornada el va recuperar.
Va morir a Bagdad el 803.

## Referències

* ↑ Barthold, W. & Sourdel, D.. «al-Barāmika». A: Gibb, H. A. R.; Kramers, J. H.; Lévi-Provençal, E.; Schacht, J.; Lewis, B. & Pellat, Ch.. The Encyclopaedia of Islam, Second Edition. Volume I: A–B. (en anglès). Leiden: E. J. Brill., 1960, p. 1033–1036.